
Text rozhodnutia
Súd: Krajský súd Bratislava Spisová značka: 5Sd/125/2011 Identifikačné číslo súdneho spisu: 1011201773 Dátum vydania rozhodnutia: 08. 02. 2012 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2012:1011201773.1 Uznesenie Krajský súd v Bratislave v právnej veci navrhovateľky W. W., bytom X. A. XXXX/X, Z., proti odporkyni Sociálnej poisťovni ústredie, Ul. 29. augusta č. 8, Bratislava, o invalidný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 2.9.2011 žiadala preskúmať rozhodnutie odporkyne číslo XXXXXXX XXX X zo dňa 6.5.2011, ktorým odporkyňa zamietla žiadosť o invalidný dôchodok zo dňa 12. apríla 2011. Písomným prehlásením zo dňa 3.2.2012, došlým súdu dňa 7.2.2012 navrhovateľka vzala späť návrh v celom rozsahu z dôvodu, že jej návrhu bolo vyhovené. Odporkyňa nemala námietky proti späťvzatiu návrhu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1011201773.1 (dáta aktuálne k 31. 10. 2026). Záväzné je znenie zverejnené súdom.




